ทีพาร์ค และ เพาเวอร์บาย ร่วมลงนามการพัฒนาและเช่าพื้นที่คลังสินค้าในโครงการใด
“ทีพาร์ค” (TPARK) ผู้นำในการพัฒนาศูนย์กระจายสินค้าและบริการแบบครบวงจร นำโดยนายโสภณ ราชรักษา (กลางขวา) ผู้อำนวยการใหญ่กลุ่มบริษัทไทคอน ในฐานะบริษัทแม่ของบริษัท ไทคอน โลจิสติคส์ พาร์ค จำกัด พร้อมด้วย นายโลร็องต์ โปซ (กลางซ้าย) กรรมการผู้จัดการใหญ่ บริษัท เพาเวอร์บาย จำกัด ผู้นำธุรกิจค้าปลีกศูนย์รวมเครื่องใช้ไฟฟ้าของประเทศไทย ร่วมลงนามการพัฒนาและเช่าพื้นที่คลังสินค้าในโครงการ TPARK บางพลี 6 ซึ่งเป็นอาคารแบบ Built-to-Suit ที่สร้างตามความต้องการที่เฉพาะเจาะจงของเพาเวอร์บาย บนพื้นที่กว่า 34,300 ตารางเมตร โดยมีสัญญาเช่าระยะยาว 12 ปี ทั้งนี้ภายหลังก่อสร้างแล้วเสร็จ จะย้ายสินค้าจากพื้นที่อื่นๆ มารวมที่นี่เพื่อใช้เป็นศูนย์กลางในการจัดเก็บและกระจายสินค้าไปยัง 96 สาขาทั่วประเทศเพียงแห่งเดียว และจะเป็นศูนย์กระจายสินค้าของเพาเวอร์บายที่ใหญ่ที่สุดในเอเชีย สำหรับการลงนามครั้งนี้จัดขึ้น ณ เดอะบางกอกคลับ ชั้น 29 อาคารสาทรซิตี้ทาวเวอร์ เมื่อเร็วๆ นี้  โดยเพาเวอร์บายมอบความไว้วางใจให้ทีพาร์คเป็นพาร์ทเนอร์ในการพัฒนาศูนย์กระจายสินค้าแห่งนี้ เนื่องจากเชื่อมั่นในศักยภาพและความเชี่ยวชาญด้านการพัฒนาและบริหารคลังสินค้าที่ได้มาตรฐานระดับสากล จึงมั่นใจว่าจะสามารถพัฒนาคลังสินค้าที่ตอบโจทย์ความต้องการของเพาเวอร์บายและรองรับแผนการเติบโตในระยะยาวได้เป็นอย่างดี ทั้งเรื่องฟังก์ชั่นการใช้งาน การบริหารจัดการพื้นที่ และระบบโลจิสติกส์ภายในอาคารที่เอื้อต่อการดำเนินงานด้านโลจิสติกส์ อีกทั้งยังตั้งอยู่ในทำเลยุทธศาสตร์คลังสินค้าและโลจิสติกส์หลักของประเทศ บนถนนบางนา-ตราด กม.19 (อำเภอบางพลี) จังหวัดสมุทรปราการ ซึ่งเป็นพื้นที่ที่กลุ่มไทคอนได้มีการพัฒนาอาคารคลังสินค้าในนาม “ทีพาร์ค” (TPARK) มาแล้วมากกว่า 375,279ตารางเมตร
ทีพาร์ค (TPARK) และ เพาเวอร์บาย ร่วมลงนามการพัฒนาและเช่าพื้นที่คลังสินค้าในโครงการ TPARK บางพลี 6 ซึ่งเป็นอาคารแบบ Built-to-Suit ที่สร้างตามความต้องการที่เฉพาะเจาะจงของเพาเวอร์บาย บนพื้นที่กว่า 34,300 ตารางเมตร โดยมีสัญญาเช่าระยะยาว 12 ปี ทั้งนี้ภายหลังก่อสร้างแล้วเสร็จ จะย้ายสินค้าจากพื้นที่อื่นๆ มารวมที่นี่เพื่อใช้เป็นศูนย์กลางในการจัดเก็บและกระจายสินค้าไปยัง 96 สาขาทั่วประเทศเพียงแห่งเดียว และจะเป็นศูนย์กระจายสินค้าของเพาเวอร์บายที่ใหญ่ที่สุดในเอเชีย